मिशन की कामयाबी को महिलाएं अपने जीवन में स्वच्छता अपनाएं
केंद्रीयपेयजल एवं स्वच्छता मंत्री नरेंद्र सिंह तोमर हरियाणा के विकास एवं पंचायत मंत्री ओमप्रकाश धनखड़ ने बुधवार को शक्ति सप्ताह का शुभारंभ ताऊ देवीलाल स्टेडियम में किया इस दौरान प्रदेश की 10 स्वच्छता चैंपियन महिलाओं ने दीप प्रज्जवलित किया। केंद्रीय मंत्री नरेंद्र सिंह तोमर ने कहा कि स्वच्छ भारत मिशन ग्रामीण को पूरा करने के लिए महिलाओं की भागीदारी अति आवश्यक है, क्योंकि हमारी आधी आबादी महिलाओं की है और गंदगी के कारण ही उनको ज्यादा दिक्कत होती है। महिलाएं रोजमर्रा के जीवन में स्वच्छता लाए और स्वच्छता हमारे व्यवहार का हिस्सा बने, इसी उद्देश्य से सरकार ने सभी राज्यों से आग्रह किया है कि 8 मार्च अंतरराष्ट्रीय महिला दिवस तक यह पूरा सप्ताह स्वच्छता के लिए समर्पित रहे।
सप्ताह शुभारंभ पर ग्रामीण विकास एवं पंचायत मंत्री ओमप्रकाश धनखड़ ने बताया कि प्रदेश के 14 जिलों के ग्रामीण क्षेत्र खुले में शौच मुक्त हो चुके हैं। शहरी क्षेत्र में प्रयास करने होंगे। ग्रामीण क्षेत्र शहरी क्षेत्र से स्वच्छता में आगे निकल गए हैं। उन्होंने दावा किया कि हरियाणा का दो तिहाई हिस्सा खुले में शौच मुक्त हो चुका है और एक नवंबर 2017 तक पूरे प्रदेश को खुले में शौच मुक्त करना उद्देश्य है। अब महिलाओं को इसकी जिम्मेदारी सौंपी गई है, इसलिए स्वच्छता सप्ताह को राष्ट्रीय स्वच्छ शक्ति सप्ताह नाम दिया गया है। उन्होंने कहा कि हमारी बहनें स्वच्छता के लिए प्रतिबद्ध हैं। स्वच्छ भारत अभियान के निदेशक युगल जोशी, सूरजपाल अम्मू, 11 जिलों के डीसी, एडीसी विनय प्रताप सिंह, भाजपा नेत्री मीनू शर्मा अन्नू यादव सहित कई गणमान्य व्यक्ति मौजूद रहे।
इस अवसर पर आसपास के छह जिलों की महिला सरपंचों, आंगनबाड़ी कार्यकर्ताओं, एएनएम, आशा वर्कर्स तथा महिला स्वयं सहायता समूहों के सदस्यों ने हिस्सा लिया। इस मौके पर समारोह स्थल पर प्रदर्शनी का भी आयोजन किया गया था, जिसमें मुख्य रूप से महिलाओं को बिना नकद के भुगतान अर्थात कैशलेस ट्रांजेक्शन के बारे में जागरूक करने तथा आधार कार्ड बनवाने के एनरोलमेंट कराने संबंधी स्टॉल लगाए गए थे।
गुड़गांव. ताऊदेवीलाल स्टेडियम में राष्ट्रीय स्वच्छ शक्ति सप्ताह के शुभारंभ अवसर पर मौजूद महिलाएं।
मध्यप्रदेश के जसपुर के कलाकारों ने लोगों को स्वच्छता के लिए प्रेरित करते हुए कई गीत प्रस्तुत किए। इनमें घर-घर शौचालय बना लीजिए, लोटा-बोतल का गया जमाना, गीत से लोगों को शौचालय बनवाने के लिए प्रेरित किया। जसपुर के कलाकारों ने ठेठ हरियाणवी भाषा में गीत प्रस्तुत कर उपस्थित लोगों का मन मोह लिया। इस दौरान हरियाणा की अतिरिक्त मुख्य सचिव नवराज सिंह सिंंधु ने भी समारोह में हिस्सा लिया।
hin_Deva hin_Deva hin_Deva hin_Deva hin_Deva hin_Deva